**LIETUVOS RESPUBLIKOS   
KOOPERATINIŲ BENDROVIŲ (KOOPERATYVŲ) ĮSTATYMO   
4, 5 STRAIPSNIŲ PAKEITIMO IR PAPILDYMO   
ĮSTATYMAS**



2009 m. gruodžio 22 d. Nr. XI-604

Vilnius

(Žin., 1993, Nr. [20-488](https://www.e-tar.lt/portal/lt/legalAct/TAR.94DB985EB965); 2002, Nr. 57-2296)

**1 straipsnis. 4 straipsnio 4 dalies 3 punkto ir 5 dalies pakeitimas**

1. 4 straipsnio 4 dalies 3 punkte po žodžio „pavadinimas“ įrašyti žodžius „ir buveinė“ ir šį punktą išdėstyti taip:

„3) steigiamos kooperatinės bendrovės pavadinimas ir buveinė;“.

2. 4 straipsnio 5 dalyje vietoj žodžių „turi būti patvirtintas notaro“ įrašyti žodžius „notaro netvirtinamas“ ir šią dalį išdėstyti taip:

„5. Kooperatinės bendrovės steigimo sutartį privalo pasirašyti visi steigėjai: fiziniai asmenys ir (arba) juridinių asmenų įgalioti asmenys. Kooperatinės bendrovės steigimo sutartį pasirašiusių fizinių asmenų parašų tikrumas notaro netvirtinamas.“

**2 straipsnis. 5 straipsnio 3, 4 ir 5 dalių pakeitimas ir papildymas**

1. 5 straipsnio 3 dalies 1 punkte išbraukti žodį „buveinė“ ir šį punktą išdėstyti taip:

„1) kooperatinės bendrovės pavadinimas;“.

2. Papildyti 5 straipsnio 3 dalį nauju 2 punktu:

„2) kooperatinės bendrovės buveinės keitimo tvarka;“.

3. Buvusius 5 straipsnio 3 dalies 2, 3, 4, 5, 6, 7, 8, 9, 10, 11 ir 12 punktus laikyti atitinkamai 3, 4, 5, 6, 7, 8, 9, 10, 11, 12 ir 13 punktais.

4. Pakeisti 5 straipsnio 4 dalį ir ją išdėstyti taip:

„4. Kooperatinės bendrovės narių susirinkimo kompetencijos ir šaukimo tvarkos, administracijos vadovo skyrimo ir atšaukimo tvarkos ir jo kompetencijos kooperatinės bendrovės įstatuose nurodyti nereikia, jeigu tai nesiskiria nuo šiame Įstatyme nustatytųjų ir apie tai nurodoma pačiuose įstatuose. Kooperatinės bendrovės įstatuose gali būti ir kitų Lietuvos Respublikos įstatymams neprieštaraujančių nuostatų.“

5. 5 straipsnio 5 dalyje vietoj žodžių „turi būti patvirtintas notaro“ įrašyti žodžius „notaro netvirtinamas“ ir šią dalį išdėstyti taip:

„5. Kooperatinės bendrovės įstatus iki steigiamojo susirinkimo privalo pasirašyti visi steigėjai fiziniai asmenys ir (arba) juridinių asmenų įgalioti asmenys. Kooperatinės bendrovės įstatus pasirašiusio fizinio asmens parašo tikrumas notaro netvirtinamas.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ